armvectores/hy_wikipedia_2023 huggingface dataset:
Դորայի ընտանիք

Դորայի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (668) Դորա։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Զորե (Սիլվանի գավառ)

Անվան այլ կիրառումների համար տե՛ս՝ Զորե (այլ կիրառումներ)Զորե, գյուղակ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պատմություն ==
XIX դարի վերջին ուներ 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հնդկաստանի կառավարության դրամահատարան, Մումբայ

Հնդկաստանի կառավարության դրամահատարան, Մումբայ (անգլ.՝ India Government Mint, Mumbai), Հնդկաստանի կառավարության դրամահատարան, Հնդկաստանի հնագույն դրամահատարաններից մեկը։ Այս դրամահատարանում մետաղադրամների արտադրությունն սկսվել է 17-րդ դարի վերջին քառորդում։ Մումբայում առաջին ռուփին հատվել է 1672 թվականին։
Ժամանակակից դրամահատարանը կառուցվել է 1824-1830 թվականներին։ Ներկայումս այս շինությունը պատկանում է Հնդկաստանի պահուստային բանկին։ Բոմբեյի նախագահության ենթակայության տակ գտնվող դրամահատարանը բացվել է 1829 թվականին։ 1876 թվականին Բրիտանական կայսրությունը դրամահատարանը, որը գտնվում էր Բոմբեյի կառավարության վերահսկողության տակ, փոխանցեց Հնդկաստանի կառավարությանը՝ 1876 թվականի մայիսի 18-ի՝ ֆինանսների նախարարության 247 որոշման հիման վրա։
1918-1919 թվականներին բրիտանական սովերենների արտադրության համար այստեղ բացվեց Լոնդոնի թագավորական դրամահատարանի մասնաճյուղը և ներդրվեց ոսկու զտման տեխնոլոգիա։ 1919 թվականի ապրիլին այն փակվեց՝ 12.95 լախ (1.295 մլն) մետաղադրամ պատրաստելուց հետո։
1964 թվականին թողարկվեց առաջին հուշադրամը՝ նվիրված Ջավահարլալ Ներուին։ Այստեղ պատրաստում են նաև դրոշմակնիքներ, մեդալներ, տարբեր սպառողների համար նշաններ։ Այն նաև լիցենզավորված դիլերների կողմից ներկայացված չմշակված ոսկու փոխանակման համար ոսկու ձուլակտորների թողարկման կենտրոն է։ Կառույցը ունի մի բաժին, որը պատրաստում է պաշտոնական կշիռներ և չափանիշներ, ինչպիսիք են՝ մետրային կշիռները, հզորությունները և գծային չափանիշները՝ պետական կառավարությունների, լաբորատորիաների և Հնդկաստանի ստանդարտների գրասենյակի համար։
Մումբայի դրամահատարանը մետաղադրամների վրա թողարկման տարեթվի ներքևում նշված է ադամանդի ձևով։ Բրիտանական ոսկե սովերենների վրա դրամահատարանի տարբերանշան էր ծառայում «B» տառը։
Ներկայումս դրամահատարանը հանդիսանում է Հդկաստանի արժեթղթերի տպագրության և դրամահատման կորպորացիայի (Security Printing & Minting Corporation of India Ltd) մասնաճյուղը։


== Մումբայի դրամահատարանում հատված մետաղադրամներ ==

		
		


== Տես նաև ==
Հնդկաստանի կառավարության դրամահատարան
Հնդկաստանի կառավարության դրամահատարան, Կալկաթա
Հնդկաստանի կառավարության դրամահատարան, Նոիդա
Հնդկաստանի կառավարության դրամահատարան, Հայդարաբադ


== Արտաքին հղումներ ==
Պաշտոնական կայք Archived 2018-01-07 at the Wayback Machine.
Հնդկաստանի պետական դրամահատարան, Մետաղադրամների մոլորակ
(8384) 1992 YB

(8384) 1992 YB, աստերոիդ աստերոիդների հիմնական գոտում։ Հայտնաբերվել է 1992 թվականի դեկտեմբերի 16-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,340379 ա. մ., առավելագույնը մոտենում է 2,0941 ա. մ. հեռավորության վրա և հեռանում 2,5866 ա. մ.։ Արեգակի շուրջ մեկ ամբողջական պտույտ է կատարում 1307,76 երկրային օրվա ընթացքում, իր ուղեծրով շարժվելով միջինում 0,27528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8384) 1992 YB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադա Շերեմետևա

Ադա Նիկոլաևնա Շերեմետևա (ռուս.՝ Ада Николаевна Шереметьева, հուլիսի 21, 1936(1936-07-21), Կիև, Ուկրաինական ԽՍՀ, ԽՍՀՄ), թատրոնի և կինոյի խորհրդային դերասան, որը ճանաչման է արժանացել 1960-ական թվականներին։


== Կենսագրություն ==
Ադա Շերեմետևան ծնվել է 1936 թվականի հուլիսի 21-ին Կիևում, բժիշկների ընտանիքում։ Դպրոցն ավարտելուց հետո ընդունվել է Կիևի պոլիտեխնիկական ինստիտուտի էլեկտրատեխնիկական ֆակուլտետ (ծնողները չեն ցանկացել, որ աղջիկը բժիշկ դառնա)։ Ավարտելով ինստիտուտը և ստանալով դիպլոմ՝ նա բաշխմամբ ուղարկվել է ստացել է աշխատանքի, բայց փոխարենը մեկնել է Մոսկվա և հաջողությամբ հանձնել է ընդունելության քննությունները Շչուկինի ուսումնարանում։ Ուսումնարանի ռեկտորը, սակայն, հրաժարվել է գրանցել Շերեմետևային՝ իմանալով, որ նա ուղարկվել է աշխատանքի, քանի որ ԽՍՀՄ-ում բուհի շրջանավարտը պետք է առնվազն երեք տարի աշխատեր մասնագիտությամբ, իսկ այդ պարտականությունից խուսափելը հանգեցնում էր դատական գործի հարուցման։ Մերժում ստանալով՝ աղջիկը մեկնել է Լենինգրադ և ընդունվել Լենինգրադի թատրոնի, երաժշտության և կինեմատոգրաֆիայի պետական ինստիտուտի դերասանական ֆակուլտետ։
Ուսանողական տարիներին Շերեմետևան մասնակցել է Վ․ Կոմիսարժևսկայայի անվան ակադեմիական դրամատիկական թատրոնի ներկայացումներին, իսկ ինստիտուտն ավարտելուց հետո՝ 1962 թվականին, ընդունվել է նրա թատերախումբ։ Նույն թվականին թողարկվել է նրա մասնակցությամբ երկու ֆիլմ՝ Դանելիայի «Ճանապարհ դեպի նավամատույց» և Կոնստանտին Վոինովի «Молодо-зелено» ֆիլմերը։ Առաջինում նա կատարել է Մայկայի երկրորդական դերը, իսկ երկրորդում մարմնավորել է ճարտարապետ Իլյինային՝ կատարելով գլխավոր դերերից մեկը։ Երկու ֆիլմերն էլ նկատելի երևույթ են դարձել 1960-ական թվականների սկզբի խորհրդային կինոարվեստի մեջ և ճանաչման են արժանացրել երիտասարդ դերասանուհուն։ Այդ ժամանակ ի հայտ են եկել դերասանուհու ոճի բնորոշ գծերը, որը ստեղծել է վճռական և միևնույն ժամանակ կանացի հերոսուհիների կերպարներ։ Յուրահատուկ ոճը և գրավիչ արտաքին տվյալները դերասանուհուն թույլ են տվել առանձնանալ նույնիսկ այնպիսի վարպետների ֆոնի վրա, ինչպիսիք են Օլեգ Տաբակովը, Իվան Պերևերզևը, Յուրի Նիկուլինը, Եվգենի Եվստիգնեևը, որոնց հետ նա նկարահանվել է «Молодо-зелено» ֆիլմում։ «Հետք օվկիանոսում» (ռուս.՝ «След в океане», 1964), «Խաղաղ ժամանակ» (ռուս.՝ «Мирное время», 1964), «Մոլախոտ» (ռուս.՝ «Бурьян», 1967) ֆիլմերում։
1960-ականների վերջին Շերեմետևան ամուսնացել է հայտնի կրկեսային արտիստ Լեոնիդ Ենգիբարյանի հետ, որը նրան համոզել է ընդհատել կարիերան և աշխատանքի անցնել կրկեսում։ Սկզբում նրանք տեղափոխվել են Մինսկ, ապա՝ Մոսկվա։ Շուտով նրանք բաժանվել է, ինչից հետո դերասանուհու՝ թատրոն և կինո վերադառնալու փորձերն ավարտվել էր անհաջողությամբ։ Հետագայում նա ամուսնացել է դերասան, երգիչ և բանաստեղծ Անատոլի Գորոխովի հետ։


== Ֆիլմագրություն ==
Молодо-зелено, 1962 — Իրինա Իլյինա
Ճանապարհ դեպի նավամատույց (ռուս.՝ Путь к причалу), 1962 — Մայկա
Խաղաղ ժամանակ (ռուս.՝ Мирное время), 1964 — Գալյա
Հետք օվկիանոսում (ռուս.՝ След в океане), 1964 — Կիրա Բալաշովա (նույն ինքը՝ Լյուդմիլա Սկուրատովա, ԿԳԲ ավագ լեյտենանտ)
Քաղաքացիների ու կազմակերպությունների ուշադրությանը (ռուս.՝ Вниманию граждан и организаций), 1965 — Լենա, դաստիարակչուհի
Մոլախոտ (ռուս.՝ Бурьян), 1967 — Մարիա Կոժուշնայա
Ժպտա հարևանիդ (ռուս.՝ Улыбнись соседу), 1968 — Իրինա Իվանովա


== Ծանոթագրություններ ==
Մազանդարանցիներ

Մազանդարանցիներ կամ մազենդերանցիներ (մազ․՝ Tapərsi bənevar)՝ իրանալեզու ժողովուրդ։ Հնուց ի վեր ապրում է Մազանդարան կոչվող պատմական շրջանում (մերձկասպյան Իրան), որը IX—XII դարերում հայտնի է եղել նաև Թաբարիստան անունով։ Մշակույթով ու կենցաղով մոտ են պարսիկներին։ Մազանդարաներենը պատկանում է հնդեվրոպական լեզուների իրանական խմբի արևմտաիրանական ենթախմբին։ Հավատացյալները շիա իսլամի հետևորդներ են։ Զբաղվում են հողագործությամբ (բրինձ, ցորեն)։ Մերձկասպյան շրջաններում տարածված է ձկնորսությունը, լեռներում՝ անասնապահությունը։ Նաև լեռնային շրջաններում կիսանստակյաց բնակչության մոտ պահպանվել են ցեղային կենցաղի որոշ հատկություններ։ Մեծագույն ցեղերն են համարվում գադիկուլահները և պալանիները։


== Գրականություն ==
Народы Передней Азии, М., 1957՝ ռուսերեն;
Бартольд В. В., Место Прикаспийских областей в истории мусульманского мира, [Баку, 1925]՝ոևսերեն;
Кисляков В. Н. Мазандеранцы // Народы и религии мира / Глав. ред. В. А. Тишков. М.։ Большая Российская Энциклопедия, 1999 С.598՝ ռուսերեն։
Ջերվիս Բեյ տարածք

Ջերվիս Բեյ տարածք (անգլ.՝ Jervis Bay Territory) տեղաբաշխված է Ավստրալիայի հարավարևելյան ափեզրին, Այստեղ են գտնվում ռազմա-ծովային բազա և մայրաքաղաքի առևտրական նավահանգիստը։
Հողը գնվել է Ավստրալիայի կառավարության կողմից 1915 թվականին Նոր Հարավային Ուելս նահանգից, որպեսզի Կանբերրա մայրաքաղաքը ունենա ելք դեպի ծով։ Մինչև 1989 թվականը հանդիսանում էր Ավստրալիական մայրաքաղաքային տարածքի մաս։ Այս տարածքում տեղաբաշխված են երեք փոքր քաղաքներ։ Բնակչությունը մոտ 600 մարդ է, մակերեսը՝ 73 կմ²։


== Արտաքին հղումներ ==
Պաշտոնական կայք Archived 2009-07-13 at the Wayback Machine.
Սուրբ Նաումի վանք

Սուրբ Նումի վանք (մակեդոներեն՝ Манастир „Свети Наум“), ուղղափառ վանք Մակեդոնիայում։ Անվանվել է ի պատիվ հիմնադրի՝ սուրբ Նաումի։ Տեղադրված է Օխրիդ լճի ափին՝ Օխրիդ քաղաքից 29 կմ հարավ։
Օխրիդ լճի տարածքը, այդ թվում և Սուրբ Նաումի վանքը, Մակեդոնիայի ամենահայտնի զբոսաշրջային կենտրոններից է։


== Պատմություն ==
Վանքը հիմնադրվել է Բուլղարական կայսրությունում 905 թվականին Սուրբ Նաումի կողմից։ Նա թաղված է հենց այս վանքում։ 
Սկսած 16-րդ դարից վանքում գործում էր հունական դպրոց։ 1912-1925 թվականներին վանքն իր շրջակայքով պատկանում էր Ալբանիային (ալբ․՝ Shën Naum)։ 1925 թվականին, որպես բարի կամքի նշան, այն հանձնվեց Հարավսլավիային։


== Արվեստում ==
Ռեբեկա Ուեսթը 1937 թվականին վանք իր այցելության մասին առանձին գլուխ է նվիրել «Black Lamb and Grey Falcon» գրքում։


== Պատկերներ ==

		
		
		
		


== Ծանոթագրություններ ==


== Արտաքին հղումներ ==
360macedonia.com Վանքի վիրտուալ համայնապատկերներ  
Սուրբ Նաումի վանքի ֆոտո-էսսե  Archived 2019-01-18 at the Wayback Machine.
Վիկտոր Զելենով

Վիկտոր Զելենով (ռուս.՝ Виктор Матвеевич Зеленов, դեկտեմբերի 1, 1937(1937-12-01), Վոսկրեսենսկի շրջան, Նիժնի Նովգորոդի մարզ, ՌԽՖՍՀ, ԽՍՀՄ - 1996), խորհրդային, ռուսական դիվանագետ։


== Կենսագրություն ==
Ավարտել է Վոլգայի ջրային տրանսպորտի պետական համալսարանը (1961) և ԽՍՀՄ ԱԳՆ դիվանագիտական ակադեմիան (1976)։ Տնտեսագիտական գիտությունների թեկնածու։ Դիվանագիտական գործունեությամբ սկսել է զբաղվել 1976 թվականից։

1977-1978 թվականներին՝ Հնդկաստանում ԽՍՀՄ դեսպանատան առաջին քարտուղար։
1978-1983 թվականներին՝ Պակիստանում ԽՍՀՄ դեսպանատան խորհրդական։
1984-1987 թվականներին՝ Կարաչիում (Պակիստան) ԽՍՀՄ գլխավոր հյուպատոս։
1988-1991 թվականներին՝ ԽՍՀՄ ԱԳՆ հյուպատոսական վարչության պետ։
1991 թվականի հոկտեմբերի 18-ից-1996 թվականը՝ Գվինեա Բիսաուում ԽՍՀՄ, ապա Ռուսաստանի արտակարգ և լիազոր դեսպան.


== Դիվանագիտական աստիճան ==
Արտակարգ և լիազոր դեսպան (1991 թվականի հոկտեմբերի 18)։


== Ընտանիք ==
Որդի՝ Ալեքսանդր Վիկտորովիչ Զելենով, 2015 թվականից Ֆինլանդիայում ՌԴ դեսպանության ավագ խորհրդական (հյուպատոսական բաժնի վարիչ)։


== Ծանոթագրություններ ==


== Գրականություն ==
Зеленов Виктор Матвеевич // Кто есть кто в России и в ближнем зарубежье: Справочник. — М.: Издательский дом «Новое время», «Всё для Вас», 1993. — С. 256 ISBN 5-86564-033-X


== Արտաքին հղումներ ==
Կենսագրությունը՝ personize.ru Archived 2013-10-17 at the Wayback Machine.
Բերնդ Լենո

Բերնդ Լենո (գերմ.՝ Bernd Leno, մարտի 4, 1992(1992-03-04), Bietigheim-Bissingen, Լյուդվիգսբուրգ, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիա), ռուսական ծագմամբ գերմանացի ֆուտբոլիստ։ Անգլիական «Արսենալի» և Գերմանիայի երիտասարդական հավաքականի ֆուտբոլիստ։


== Անձնական կյանք ==
Բերնդը ծնվել է ռուսական գերմանացիների ընտանիքում, ովքեր 1989 թվականին արտագաղթել են Գերմանիա։ Հոր անունը Վիկտոր է։ Նրանք ծնունդով Անապայից են։


== Կարիերա ==
2011 թվականի մայիսին Լենոն կնքեց պայմանագիր գերմանական Շտուտգարտի հետ մինչև 2014 թվական։
2011 թվականի օգոստոսի 10-ին Լենոն վարձավճարով տեղափոխվեց լևերկուզենյան Բայեր մինչև 2011 թվականի դեկտեմբերի 30-ը։
Լենոյի դեբյուտը Բայերի կազմում տեղի ունեցավ օգոստոսի 14-ին՝ բրեմենյան Վերդերի հետ հանդիպման ժամանակ։ Սեպտեմբերի 13-ին՝ 19 տարեկան, 193 օրական հասակում Լենոն դուրս եկավ խաղադաշտ անգլիական Չելսիի դեմ և դարձավ ամենաերիտասարդ գերմանացի դարպասապահը, ով հանդես է Չեմպիոնների Լիգայում։ 2011 թվականի նոյեմբերի 30-ին Լենոն Բայերի հետ կնքեց պայմանագիր մինչև 2017 թվական։


== Ծանոթագրություններ ==


== Արտաքին հղումներ ==
Պռոֆիլը Fussballdaten.de կայքում
Նաֆթալի Բենեթ

Նաֆթալի Բենեթ (երբեմն՝ Բեննեթ, եբրայերեն՝ נפתלי בנט‎, մարտի 25, 1972(1972-03-25), Հայֆա, Իսրայել), իսրայելցի պետական և քաղաքական գործիչ։ 2021 թվականի հունիսի 13-ից Իսրայելի վարչապետն է։
Աելետ Շաքեդի հետ «Հա-Յամին հա-Հադաշ» կուսակցության հիմնադիրն է։ «Իմ Իսրայել» շարժման հիմնադիրներից մեկն է։ Նախկինում եղել է իսրայելցի ձեռնարկատեր և ստարտափների տնօրեն։


== Կենսագրություն ==
Բենեթը ծնվել է Հայֆայում, Վեցօրյա պատերազմից հետո Սան Ֆրանցիսկոյից Իսրայել տեղափոխված հրեա-ամերիկացի ներգաղթյալներ Ջիմ և Միրնա Բենեթների ընտանիքի երեք որդիներից մեկն է։
Իսրայելի պաշտպանության բանակում ծառայության ժամանակ եղել է Սայերեթ Մատկալի և Մաղլանի հատուկ ստորաբաժանումների վաշտի հրամանատար, մայորի կոչումով շարունակում է ծառայել պահեստազորում։
Երուսաղեմի հրեական համալսարանում սովորել է իրավաբանություն։
1999 թվականին դարձել է համակարգչային անվտանգության ոլորտում ծրագրային ապահովման մշակմամբ զբաղվող «Cyota» ընկերության համահիմնադիրն ու գլխավոր տնօրենը։ «Cyota»-ն 2005 թվականին 145 000 000 ԱՄՆ դոլարով վաճառվել է RSA Security ընկերությանը։
Ամուսնացած է, ունի չորս երեխա, ապրում է Ռաանանայում։


== Քաղաքական գործունեություն ==
Երկրորդ լիբանանյան պատերազմին մասնակցելուց հետո Բենեթը միացել է այն ժամանակվա ընդդիմության առաջնորդ Բենյամին Նեթանյահուին և 2006-2008 թվականներին աշխատել որպես նրա գրասենյակի ղեկավար։ Ղեկավարել է կրթական համակարգի բարեփոխումների ծրագիր մշակող թիմը։
2010 թվականի հունվարի 31-ին Բենեթն ընտրվել է Հրեաստանի, Սամարիայի և Գազայի բնակավայրերի խորհրդի գլխավոր տնօրեն և գլխավորել է 2010 թվականին բնակավայրերի շինարարության սառեցման դեմ պայքարը։ Այդ պաշտոնն զբաղեցրել է մինչև 2012 թվականի հունվարը։
2011 թվականի ապրիլին դարձել է «Իմ Իսրայել» արտախորհրդարանական շարժման համահիմնադիրը, որին մասնակցել է ավելի քան 80 հազար մարդ։
2012 թվականի ապրիլին նախաձեռնել է «Իսրայելացիներ» շարժումը։ Հետագայում Բենեթը դուրս է եկել «Լիքուդից» և միացել «Հրեական տուն» կուսակցությանը։ Հետո առաջադրել է իր թեկնածությունը կուսակցության առաջնորդի պաշտոնում։
2012 թվականի նոյեմբերի 6-ի ներկուսակցական ընտրություններում հավաքել է ձայների մոտավորապես 67%-ը, որից հետո ընտրվել է որպես «Հրեական տան» ղեկավար։
2018 թվականին լքել է «Հրեական տուն» կուսակցությունը և դարձել «Նոր իրավունքներ» կուսակցության հիմնադիրներից մեկը։ «Նոր իրավունքներ» դաշինքը 2019 թվականի ապրիլի ընտրություններում չի անցել տոկոսային շեմը։ Այդ ժամանակ էլ «Նոր իրավունքները» միացել են «Յամինա» կոալիցիային։ Նաֆթալի Բենեթն ընտրվել է խորհրդարանի անդամ։
2021 թվականի հունիսի 2-ին Իսրայելում ընդդիմությունը համաձայնագիր է ստորագրել կառավարական կոալիցիա ստեղծելու մասին։ Իսրայելի առաջին վարչապետ է նշանակվել «Յամինա» կուսակցության նախագահ Նաֆթալի Բենեթը, իսկ «Եշ Աթիդ» կուսակցության նախագահ Յաիր Լապիդը՝ այլընտրանքային վարչապետ։


=== Վարչապետ ===
2021 թվականի հունիսի 13-ին Բենեթն ընտրվել է Իսրայելի վարչապետ՝ հավաքելով Քնեսեթի պատգամավորների 60 կողմ, 59 դեմ և 1 ձեռնպահ ձայները։


== Ծանոթագրություններ ==


== Արտաքին հղումներ ==
«Հրեական տուն» կուսակցության պաշտոնական կայք(ռուս.)
«Նոր Իրավունքներ» կուսակցության պաշտոնական կայք Archived 2019-09-26 at the Wayback Machine.(եբրայերեն)
Elad Benari. (19.11.2013)։ «Բենեթ։ Չի կարելի օկուպացնել սեփական տունը(անգլ.)»։ Сайт Arutz Sheva։ Վերցված է 04 декабря 2013
Ռադկովցի

Ռադկովցի (ուկրաիներեն՝ Радківці), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Ռադկովցի գյուղում բնակվում էր 191 մարդ։ Բնակավայրը զբաղեցնում է 0,693 կմ² տարածք։ Բնակչության խտությունը կազմում էր 275,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենյամին Եղոյան

Բենիամին Եղոյան (մայիսի 19, 1992(1992-05-19), Մեծ Մանթաշ, Արթիկի շրջան, Հայաստան - ապրիլի 3, 2016(2016-04-03), Ջրական, Ադրբեջան և Հադրութի շրջան, Արցախ), ապրիլյան քառօրյա պատերազմի հերոս։


== Կենսագրություն ==
Բենիամին Ներսեսի Եղոյանը ծնվել է 1992 թվականին, Երևան քաղաքում։ Դպրոցում իննամյա կրթություն ստանալուց հետո ընդունվում է Մոնթե Մելքոնյանի անվան ռազմամարզական վարժարան։ Վարժարանն ավարտելուց հետո ընդունվում է Վազգեն Սարգսյանի անվան ռազմական ինստիտուտ։ Բենիամինը ցանկանում էր շարունակել հոր գործը։ Նա ԶՈՒ-ում է եղել 2009 թվականից։ Բենիամինի հայրը՝ Ներսես Եղոյանը, ՊՆ ֆիզպատրաստության բաժնի պետ, գնդապետ,  Արցախյան շարժման մասնակիցներից էր։ Ուներ մեկ եղբայր և երկու քույր։


== Մարտական գործողություններ ==
Ապրիլի 1-ի լույս 2-ի գիշերը և առավոտյան Ադրբեջանը ղարաբաղա-ադրբեջանական հակամարտ զորքերի շփման գծում ձեռնարկել է լայնածավալ նախահարձակ գործողություններ, որի ընթացքում հրթիռահրետանայաին գնդակոծման են ենթարկվել ոչ միայն հայկական զինուժի պաշտպանական դիրքերը, այլև նաև խաղաղ բնակավայրերը։ Սակայն որոշ ժամանակ անց գործողությունները դադարեցվել են։ Հայկական կողմը ունեցել է 32 կորուստ, 25 անհայտ զինծառայող։ Բենիամին Եղոյանը զոհվել է ապրիլի 3-ին տանկի անձնակազմի հետ (նշանառու օպերատոր՝ Վլադիմիր Վարուժանի Ալիխանյան, մեխանիկ վարորդ՝ Տիգրան Արամի Աբգարյան)։ Սուրբ Հովհաննես եկեղեցում տեղի ունեցավ ավագ լեյտենանտ Բենիամին Եղոյանի հոգեհանգիստը 


== Մրցանակներ ==
«Մարտական խաչ» առաջին աստիճանի շքանշան


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 7-ին ժամը 18:00-ին, իսկ հուղարկավորությունը՝ 2016 թվականի ապրիլի 8-ին, ժամը 13:00-ին Երևանի «Սուրբ Հովհաննես» եկեղեցում ։ Հուղարկավորված է Եռաբլուր զինվորական հուշահամալիր-պանթեոնում։


== Ծանոթագրություններ ==
Անխելո Սագալ

Անխել Նիկոլաս Սագալ Տապիա (իսպ.՝ Ángelo Nicolás Sagal Tapia, ապրիլի 18, 1993(1993-04-18), Տալկա (քաղաք), Չիլի), չիլիացի ֆուտբոլիստ, «Պաչուկա» ակումբի և Չիլիի հավաքականի հարձակվողական ոճի կիսապաշտպան։


== Ակումբային կարերիա ==
Սագալն իր հայրենի քաղաքի «Ռեյնջերս» ակումբի սան է։ 2011 թվականին նա որպես հիմնական կազմի խաղացող իր նորամուտն է նշել Չիլիի առաջնությունում։ Նույն թվականին Անխելն օգնել է ակումբին դուրս գալ բարձրագույն լիգա։ 2012 թվականի մարտի 25-ին «Ուաչիպատոյի» դեմ խաղում իր նորամուտն է նշել Չիլիի առաջնությունում։ Օգոստոսի 30-ին Չիլիի առաջնությունում «Սան Անտոնիո Ունիդո» ակումբի դեմ խաղում Սագալն առաջին գոլն է խփել «Ռեյնջերսի» կազմում։
2013 թվականի ամռանը Անխելոն համաձայնագիր է ստորագրել «Ուաչիպատոյի» հետ։ Հուլիսի 27-ին «Սանտիագո Ուոնդերերս» ակումբի դեմ խաղում նա իր նորամուտն է նշել նոր թիմում։ 2014 թվականի հոկտեմբերի 5-ին «Ունիվերսիդադի» դեմ խաղում Սագալն իր առաջին գոլն է խփել «Ուաչիպատոյի» կազմում։
2017 թվականի ամռանը Սագալը տեղափոխվել է մեքսիկական «Պաչուկու» ակումբ։ Հուլիսի 23-ին ՈւՆԱՄ Պումասի դեմ խաղում նա իր նորամուտն է նշել Մեքսիկայի առաջնությունում։ Օգոստոսի 13-ին ՈւԱՆԼ Տիգրեսի դեմ խաղում Անխելոն իր առաջին գոլն է խփել «Պաչուկու» ակումբի կազմում։ Դեկտեմբերի 17-ին աշխարհի ակումբային առաջնության ժամանակ «Ալ Ջազիրա» ակումբի դեմ խաղում աչքի է ընկել խփած գոլով։


== Միջազգային կարերիա ==
2015 թվականի հունվարի 29-ին ԱՄՆ-ի հավաքականի դեմ ընկերական խաղում Սագալն իր նորամուտն է նշել Չիլիի հավաքականում։ 2017 թվականի հունվարի 15-ին China Cup 2017 առաջնության ընթացքում Իսլանդիայի հավաքականի դեմ խաղում Անխելը խփել է իր առաջին գնդակն ազգային հավաքականի կազմում։
2017 թվականին Սագալը դարձել է Ռուսաստանում կայացած Կոնֆեդերացիաների գավաթի արծաթե մրցանակակիր։ Մրցաշարում նա մասնակցել է Գերմանիայի հավաքականի դեմ խաղին։


=== Գոլեր Չիլիի հավաքականի կազմում ===


== Ձեռքբերումներ ==
 Չիլի-Չիլիի ֆուտբոլի ազգային հավաքական

Կոնֆեդերացիաների գավաթ - 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը sports.ru կայքում
Պրոֆիլը transfermarkt.com կայքում(անգլ.)
Փառանձեմ (այլ կիրառումներ)

Փառանձեմ, կարող է վերաբերել՝

Փառանձեմ Սյունի - 4-րդ դարի Հայոց թագուհի («Հայոց տիկին»), Արշակ Բ-ի կինը, Պապ թագավորի մայրը։
Փառանձեմ - հայ դերասանուհի։
Հումոր

Հումորը մարդկանց, իրերի կամ հանգամանքների արժանիքը կամ հնարավորություն է մարդկանց մոտ խինդի և ուրախության զգացմունքի առաջացման։ Տերմինը նաև ընդգրկում է ծիծաղի պահանջ և երջանկության զգացում առաջացնող մարդկային շփման և զվարճալից ժամանցի իմաստը։


== Ստուգաբանություն ==
Բառը ունի հին հունական ծագում։ Հին բժշկության մեջ մարդու ինքնազգացումը բնորոշվում էր չորս հեղուկի հարաբերակցությամբ՝ արյան, ավշի, դեղին և սև լեղիների, որոնց հին հույները տալիս էին հավաքական «հումոր» անվանումը։ Այս հեղուկների հարաբերակցությունն ու ներդաշնակությունը որոշում էին մարդու առողջությունն ու ինքնազգացումը։
Դրուգայա Ռեկա

Դրուգայա Ռեկա (ռուս.՝ Другая Река, վեպս.՝ Toižeg, ֆիններեն՝ Toinenjoki), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դադաշ

Դադաշ, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Գյուղի մասին հիշատակել է Գարեգին Սրվանձտյանը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Փոքր Պեսչանայա

Փոքր Պեսչանայա (ռուս.՝  Малая Песчаная), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բելակուրիխա գետի աջ ափով՝ 8 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200312115100008177
Հիդրոլոգիական ուսումնասիրությունների կոդը - 115100817
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միրզապուր

Միրզապուր (անգլ.՝ Mirzapur, հինդի՝ मिर्ज़ापुर), քաղաք Հնդկաստանի հյուսիսում՝ Ուտար Պրադեշ նահանգում, համանուն շրջանի վարչական կենտրոնը։


== Պատմություն ==
Միրզապուրը հիմնադրվել է 17-րդ դարում։ Մինչև 19-րդ դարի երկրորդ կեսը Հյուսիսային Հնդկաստանի կարևորագույն առևտրային կենտրոններից մեկն էր։


== Աշխարհագրություն ==
Քաղաքը գտնվում է Ուտար-Պրադեշի հարավ-արևելյան մասում, Գանգեսի աջ ափին, ծովի մակարդակից 80 մետր բարձրության վրա։ Միրզապուրը գտնվում է Լակնաուից մոտավորապես 236 կիլոմետր հարավ-արևելք, նահանգի վարչական կենտրոն և երկրի մայրաքաղաք Նյու Դելիից 635 կիլոմետր հարավ-արևելք հեռավորության վրա։


== Դեմոգրաֆիա ==
2011 թվականի պաշտոնական մարդահամարի տվյալների մասին քաղաքի բնակչության թվաքանակը կազմել է 233 691 մարդ, որոնցից տղամարդիկ կազմել են 53,5 տոկոս, կանայք՝ 46,5 տոկոս։ Չափահաս բնակչության գրագիտության մակարդակը կազմում էր 68,95%։ Տղամարդկանց շրջանում գրագիտության մակարդակը կազմել է 73,9%, կանանց շրջանում՝ 63,2%: Բնակչության 11.9 %-ը մինչև 6 տարեկան երեխաներ էին։ Քաղաքի բնակչության թվաքանակի դինամիկան ըստ տարիների։


== Տնտեսություն ==
Քաղաքի տարածքում գտնվում է բամբակի վերամշակման գործարան, փողային արտադրատեսակների արտադրության ձեռնարկություններ, տեքստիլ արդյունաբերության ձեռնարկություններ։ Զարգացած է գորգագործությունը։


== Տրանսպորտ ==
Միրզապուրի հաղորդակցումը Հնդկաստանի այլ քաղաքների հետ իրականանում է երկաթուղային և ավտոմոբիլային տրանսպորտի միջոցով։ Ամենամոտ օդանավակայանը գտնվում է Վարանասի քաղաքում։


== Ծանոթագրություններ ==
Սնեժնոե (քաղաք, Ուկրաինա)

Անվան այլ կիրառումների համար տե՛ս՝ ՍնեժնոեՍնեժնոե (ուկրաիներեն՝ Сніжне), քաղաք Ուկրաինայի Դոնեցկի մարզի Սնեժնոեի քաղաքային խորհուրդում, մարզային ենթակայության քաղաք։ Բնակավայրը նախկինում նաև անվանվել է Վասիլևկա, Սնեժնայա։ Հիմնադրվել է 1784 թվականին։
2012 թվականի տվյալներով Սնեժնոե քաղաքում բնակվում էր 49 095 մարդ։ Բնակավայրը զբաղեցնում է 87,2 կմ² տարածք։ Բնակչության խտությունը կազմում էր 671 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-06-25 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գասպար Մելքոնյան

Գասպար Հովակիմի Մելքոնյան (հունվարի 27, 1881, Ախալցխա - մարտի 14, 1952, Երևան), հայ խորհրդային վիրաբույժ։ Բժշկական գիտությունների դոկտոր (1973), պրոֆեսոր (1935)։ Հայաստանում վիրաբուժության հիմնադիրներից է։


== Կենսագրություն ==
1908 թվականին ավարտել է Օդեսայի Նովոռոսիյսկյան համալսարանը։ 1910-1919 թվականին աշխատել է Թիֆլիսի Միխայլովյան հիվանդանոցում, եղել Կովկասյան բժշկական ընկերության անդամ։ 1920 թվականից՝ Երևանի քաղաքային հիվանդանոցի վիրաբուժական բաժանմունքի վարիչ, մասնակցել է Երևանի համալսարանի բժշկական ֆակուլտետի կազմակերպմանը, ուր դասավանդել Է 1930-1931 թվականին։ 1934 թվականին հիմնել է Հայաստանի բժշկական ընկերության վիրաբուժական բաժանմունքը և ղեկավարել մինչև 1938 թվականը, 1935 թվականից՝ բժշկական ինստիտուտի հոսպիտալային վիրաբուժության ամբիոնի վարիչ։ 1941-1945 թվականին եղել է Երևանի Էվակոհոսպիտալների վիրաբույժ և խորհրդատու։ Մելքոնյանի գիտական աշխատանքները հիմնականում վերաբերում են ոսկրապատվաստման, ծայրամասային նյարդերի, կրծքավանդակի և դրա օրգանների վնասվածքների ու բարդությունների բուժման հարցերին։ Առաջարկել է ուղիղ աղիքի, շարժուն երիկամի ամրացման (ֆիքսման) եղանակ, նկարագրել օրգանիզմից դուրս ոսկրի գոյացման ու աճման բացառիկ դեպք։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Հիշատակ ==
Մելքոնյանի անունով են կոչվում Երևանի 11 կլինիկական հիվանդանոցի վիրաբուժական բաժանմունքը, բժշկական ինստիտուտի հոսպիտալային վիրաբուժության կլինիկան։
Նորվեգիայի խորհրդարանի նախագահների ցանկ

Նորվեգիայի պետական կառավարումը իրականացվում է գործադիր և օրենսդիր իշխանությունների կողմից։ Օրենսդիր իշխանության գործառույթները իրականացնում է Նորվեգիայի խորհրդարանը՝ Ստորտինգը։ Այն ձևավորվում է ուղղակի ընտրությունների միջոցով, որին մասնակցող կուսակցությունները և առանձին պատգամավորները պայքարում են խորհրդարանում մանդատ ստանալու համար։ Խորհրդարան անցած և ամենաշատ պատգամավորական մանդատ ստացած քաղաքական ուժի առաջնորդը սովորաբար թագավորի կողմից նշանակվում է Նորվեգիայի վարչապետ։
Ստորտինգի աշխատանքները ղեկավարում է խորհրդարանի նախագահը։ Այդ պաշտոնը հաստատվել է 1814 թվականին Նորվեգիայի նոր ընդունված սահմանադրությամբ։ Սկզբնական շրջանում Ստորտինգը ունեցել է միանգամից մի քանի նախագահ։
Ստորև ներկայացվում է Նորվեգիայի խորհրդարանի նախագահների ցանկը։


== Ծանոթագրություններ ==
Բրիգիտա Ցիպրիս

Բրիգիտա Ցիպրիս (գերմ.՝ Brigitte Zypries; նոյեմբերի 16, 1953(1953-11-16)[…], Կասել, Հեսսեն, Գերմանիայի Ֆեդերատիվ Հանրապետություն), գերմանացի իրավաբան և քաղաքական գործիչ, Գերմանիայի արդարադատության (2002-2009), էկոնոմիկայի և էներգետիկայի նախարար (2017-2018)։


== Կենսագրություն ==
1972 թվականին ընդունվել է Հեսենի համալսարան, 1978 թվականին տվել է առաջին իրավագիտության պետական քննությունը, 1980 թվականին՝ երկորդը՝ Հեսսենի հողային դատարանում վերապատրաստվելուց հետո։ Աշխատել է Հեսենի համալսարանում։ 1988 թվականին որպես գիտաշխատող անցել է Դաշնային Սահմանադրական դատարանի առաջին Սենատին։ 1991 թվականին մտել է Գերմանիայի սոցիալ-դեմոկրատական կուսակցություն և  Ներքին Սաքսոնիայի վարչապետ Գերհարդ Շրյոդերը հրավիրել է Հաննովերի պետական դիվանատուն, որտեղ 1995 թվականին դարձել Է դեպարտամենտի տնօրեն։
1997 թվականին Շրյոդերը Բրիգիտա Ցիպրիս նշանակել է Ստորին Սաքսոնիայի կանանց, աշխատանքի և սոցիալական ապահովության նախարարության քարտուղար, իսկ 1998 թվականի հոկտեմբերին՝ դառնալով դաշնային կանցլեր, նրան Բեռլին է տեղափոխել՝ ներքին գործերի դաշնային նախարարության պետական քարտուղարի պաշտոնում։
2002 թվականի հոկտեմբերի 22-ին Շրյոդերի երկրորդ կառավարման ձևավորման ժամանակ ստացել է Գերմանիայի արդարադատության նախարարի պաշտոնը։
2005 թվականի սեպտեմբերի 18-ին ընտրվել է Բունդեսթագի պատգամավոր՝ Դարմշդաթ նահանգի միամանդատ ընտրատարածքից։
2005 թվականի նոյեմբերի 22-ին պահպանել է արդարադատության նախարարի պաշտոնը՝ Մերկելի կոալիցիոն կառավարության ձևավորման ժամանակ։
Երկու անգամ ստացել է գերմանական «Մեծ Եղբոր մրցանակ»։
2009 թվականի նոյեմբերի 27-ի խորհրդարանական ընտրությունների ժամանակ իր 186-րդ ընտրատարածքում դժվար հաղթանակ է տարել՝  86 ձայնով առաջ անցնելով Քրիստոնեական-դեմոկրատական միության թեկնածու Անդրեաս Շտորմից։
2013-ից մինչև 2017 թվականները եղել է Էկոնոմիկայի և էներգետիկայի նախարար Զիգմար Գաբրիելի՝ աերոտիեզերական արդյունաբերության հարցերով խորհրդարանական քարտուղար։
2017 թվականի հունվարի 27-ին Գաբրիելի կանցլերի պաշտոնի համար պայքարից անսպասելի հրաժարվելուց և նրան Գերմանիայի արտաքին գործերի նախարարի պաշտոնին անցնելուց հետո ստացել է Մերկելի երրորդ կառավարությունում էկոնոմիկայի և էներգետիկայի նախարարի պաշտոնը։ 2016 թվականի հունիսին հայտարարել է քաղաքական կարիերան ավարտելու և 2017 թվականին Բունդեսթագում վերընտրվելուց հրաժարվելու մտադրության մասին։
2018 թվականի մարտի 14-ին ձևավորվել է Մերկելի չորրորդ կառավարությունը, որին Ցիպրիսը չի մասնակցել։


== Ծանոթագրություններ ==


== Արտաքին հղումներ ==
«Brigitte Zypries, SPD» (գերմաներեն)։ Deutscher Bundestag։ Վերցված է 2018-11-28 
«Der Big Brother Award 2004 in der Kategorie "Politik" geht an die Bundesministerin der Justiz Frau Brigitte Zypries» (գերմաներեն)։ bigbrotherawards.de։ Վերցված է 2018-11-28
Ալեքսանդր Սպենդիարյանի անվան երաժշտական մասնագիտական դպրոց

Ալեքսանդր Սպենդիարյանի անվան երաժշտական մասնագիտական դպրոց, երաժշտական կրթական հաստատություն Երևանի Կենտրոն վարչական շրջանում։


== Պատմություն ==
1921 թվականին Ռոմանոս Մելիքյանի նախաձեռնությամբ Երևանում ստեղծվում է երաժշտական ստուդիա, որը նախապատրաստական դեր է կատարում Երևանի պետական կոնսերվատորիայի ստեղծման գործում։ Մինչև 1929 թվականն այն եղել է միակ երաժշտական կրթական հաստատությունը Երևանում։ 1929 թվականի սեպտեմբերին կոնսերվատորիայից անջատվում է ստուդիայի տարրական բաժինն իր 60 աշակերտով, և Երևանում հիմնադրվում է առաջին մանկական մասնագիտացված քառամյա երաժշտական դպրոցը, որի տնօրեն է նշանակվում երաժշտագետ Օվսաննա Տեր-Գրիգորյանը։

1930 թվականին դպրոցին են հատկացվում Ղանթարի հարևանությամբ գտնվող Շահումյան փողոցի թիվ 18 շենքի 4 սենյակները։
1930 թվականին դպրոցն անվանակոչվում է հայ մեծանուն կոմպոզիտոր Ալեքսանդր Սպենդիարյանի անունով։
1930-1931 ուսումնական տարում դպրոցն ունեցել է 257 աշակերտ, որոնք սովորել են երկու հիմնական բաժիններում՝ դաշնամուրային և լարային։
1935 թվականից դպրոցը դարձել է յոթնամյա, 1992 թվականից՝ տասնամյա։
Դպրոցի առջև տեղադրված է Ալեքսանդր Սպենդիարյանի կիսանդրին։


== Տնօրեններ ==
Օվսաննա Տեր-Գրիգորյան (1929-1930 թվականներ)
Լուսիկ Հովսեփյան-Թոթովենց (1930-1937 թվականներ)
Սամսոն Գասպարյան (1937 թվական)
Մարտին Մազմանյան (1937-1944 թվականներ)
Վարդուհի Զաքարյան (1944-1956 թվականներ)
Բաբկեն Սարգսյան (1956-1982 թվականներ)
Սերգեյ Քեչեկ (1982-1995 թվականներ)
Գեորգի Հախնազարյան (1995-1997 թվականներ)
Մերուժան Սիմոնյան (1997-1999 թվականներ)
Սամվել Սահակյան (1999-2011 թվականներ)


== Շրջանավարտներ ==


== Ծանոթագրություններ ==


== Արտաքին հղումներ ==
Պաշտոնական կայքը
Դիտա ֆոն Թիզ

Դիտա ֆոն Թիզ կամ Հեթեր Սվիտ (սեպտեմբերի 28, 1972(1972-09-28), West Branch, Միչիգան, ԱՄՆ), հայկական արմատներով ամերիկացի ֆոտոմոդել, բուռլեսկ պարուհի և դերասանուհի։


== Մանկություն և պատանեկություն ==

Ծնվել է 1972 թվականի սեպտեմբերի 28-ին, Միչիգան նահանգի Ռոչեստեր քաղաքում՝ մատնահարդարողի և մեքենավարի ընտանիքում։ Իր խոսքով, Դիտան մասամբ հայկական ծագում ունի։ 13 տարեկանում զբաղվել է պարով, իսկ 19 տարեկանում գումար վաստակելու համար պարում էր ակումբներում։
Ըստ հանրային կարծիքի հետազոտության արդյունքների, Դիտա Ֆոն Թիզն աշխարհի չորրորդ ամենահայտնի հայն է, Քիմ Քարդաշյանից, Շերից և Անդրե Աղասիից հետո։


== Ծանոթագրություններ ==


== Արտաքին հղումներ ==
Պաշտոնական կայք
Սանտ Արսենիո

Սանտ Արսենիո (իտալերեն՝ Sant'Arsenio), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2726 մարդ, բնակչության խտությունը կազմում է 136 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 84037, հեռախոսային կոդ՝ 0975։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0975 398033
Էլեկտրոնային փոստ՝ santarsenio.s@tiscali.it
Պաշտոնական կայք՝ http://www.comune.santarsenio.sa.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռոկա դի Կամբիո

Ռոկա դի Կամբիո (իտալերեն՝ Rocca di Cambio), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 498 մարդ (2005 թվականի տվյալներով)։ Խտությունը՝ 18,05 մարդ/կմ²։ Տարածքը՝ 27,59 կմ²։ Փոստային ինդեքս՝ 67047։ Հեռախոսային կոդ՝ 0862։
Բնակավայրի տոնը նշվում է դեկտեմբերի 13-ին։


== Ծանոթագրություններ ==
Կառնուա

Կառնուա (ֆր.՝  Carnoy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 75 մարդ, բնակչության խտությունը` 25.00 մարդ/կմ²։ Բնակավայրը զբաղեցնում է 3 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 34 կմ արևելք։


== Բնակչություն ==


== Տնտեսություն ==
2010 թվականին ուներ 78 աշխատունակ (15-64 տարեկան)  բնակիչ, որոնցից ակտիվ էին 56-ը, իսկ ոչ ակտիվները` 22։ Ակտիվության ցուցանիշը կազմում է 71,8 %։ 56 աշխատունակ մարդկանցից աշխատել է 55 անձ (32 տղամարդ և 23 կին)։ Գործազուրկ են եղել 1 անձ (կին)։ 22 անաշխատունակներից 9-ը եղել են աշակերտներ կամ ուսանողներ, 2-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայկական աշխարհ

Հայկական աշխարհ, գրական, մանկավարժական և կրոնական ամսագիր, որը լույս է տեսել 1864-1871, 1874-1879 թվականներին, Թիֆլիսում, Շուշիում, Գանձակում, Բաքվում, Երևանում։ Խմբագիր-հրատարակիչ Խորեն Ստեփանե (Ստեփան Ստեփանյան)։


== Պատմություն ==
Ծանոթացրել է գրական կյանքի իրադարձություններին, տպագրել նյութեր Հայաստանի պատմության, աշխարհագրության, հայոց լեզվի ու գրականության վերաբերյալ։ Աջակցել և ուղղություն է տվել հայ մանկավարժների գործունեությանը, անդրադարձել կանանց կրթության ու դաստիարակության հարցերին։ Ներկայացրել է Վիսարիոն Բելինսկու, Նիկոլայ Դոբրոլյուբովի, Դ․ Պիսարևի և այլոց մանկավարժական հայացքները։
Հանդեսում տեղ են գտել Գրիգոր Արծրունու հոդվածներն ու հաղորդումները, Մկրտիչ Պեշիկթաշլյանի, Պ․ Մադաթյանի (Սեյադ) բանաստեղծությունները, ռուս և եվրոպական հեղինակների գործեր։
Լայն տեղ է հատկացրել հայ եկեղեցուն, նրա պատմությանը, հայ աստվածաբանության հարցերին, շեշտել կրթված հոգևորականներ ունենալու անհրաժեշտությունը։ Աշխատակցել են Զ․ Գրիգորյանը, Ռուբեն Հասան-Ջալալյանը, Հ․ Քուչուբեկյանը, Հ․ Առաքելյանը և այլք։
1864-1965-ին կոչվել է «Հայկական աշխարհի կռունկ»։ «Կռունկ հայոց աշխարհին» ամսագրի շարունակությունն է։


== Ծանոթագրություններ ==
Ջոզեֆ Ուայման

Ջոզեֆ Ուայման (անգլ.՝ Joseph Wiseman, մայիսի 15, 1918(1918-05-15), Մոնրեալ, Քվեբեկ - հոկտեմբերի 19, 2009(2009-10-19)[…], Նյու Յորք, Նյու Յորք), ամերիկացի դերասան։


== Կյանք ==
Ծնվել է Մոնրեալում (Կանադա)։ Որոշ ժամանակ անց նրա ընտանիքը տեղափոխվել է ԱՄՆ։ Կարիերան սկսել է 1930-ական թվականներին՝ Բրոդվեյում։ Նրա առաջին աշխատանքը եղել է 1938 թվականին՝ Ռոբերտ Շերվուդի «Эйби Линкольн в Иллинойсе» (անգլ.՝ «Abe Lincoln in Illinois») ներկայացումը, ապա ևս մի քանի ներկայացումներ։ Հայտնի է դարձել առաջին ֆիլմից՝ «Доктор Ноу»-ից հետո, որտեղ խաղացել է գլխավոր չարագործի դեր։ .


== Ֆիլմագրություն ==
1949-1954 - «Саспенс»
1950-1963 - «Театр Армстронга»(հեռուստասեիալ)
1950 - «With These Hands»
1951 - «Детективная история»
1952 - «Вива Сапата!»
1952 - «Miserables, Les» - Genflou
1953-1962 - Театр «Дженерал Электрик»(հեռուստասեիալ)
1953 - «Champ for a Day» - Dominic Guido
1953-1961 - «Письмо к Лоретте» - Dr. Newland(հեռուստասեիալ)
1954 - «Серебряная» - Mijamin
1955 - «Блудный сын» - Carmish
1955 - «Matinee Theatre» - Hosea
1955 - «Three Brave Men» - Jim Barron
1957 - «Garment Jungle, The»
1957-1959 - «Подозрение»(հեռուստասեիալ)
1958-1960 - «Westinghouse Desilu Playhouse»
1959-1964 - «Сумеречная зона»
1959-1962 - «Adventures in Paradise»
1959-1963 - «Неприкасаемые»
1960 - «Непрощённая»
1962 - «Счастливые воры»
1962 -  «Доктор Ноу»


== Ծանոթագրություններ ==


== Արտաքին հղումներ ==
Страница актёра на IMDB.com
Страница актёра на Art-Movie.ru(չաշխատող հղում)
Օզերիշչե (գյուղ, Սմոլենսկի շրջան)

Անվան այլ կիրառումների համար տե՛ս՝ ՕզերիշչեՕզերիշչե (ռուս.՝ Озерище), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայլովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Միխայլովկա գյուղում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քեչիբողազ

Քեչիբողազ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կրուպեց (գյուղ, Բելովսկի շրջան)

Անվան այլ կիրառումների համար տե՛ս՝ ԿրուպեցԿրուպեց (ռուս.՝ Крупец), գյուղ Ռուսաստանի Կուրսկի մարզի Բելովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբերտո Օրսի

Ռոբերտո Գաստոն Օրսի (անգլ.՝ Roberto Gaston Orci, հուլիսի 20, 1973(1973-07-20), Մեխիկո, Մեքսիկայի Միացյալ Նահանգներ), ամերիկացի և մեքսիկացի սցենարիստ և կինոպրոդյուսեր։


== Կենսագրություն ==
Օրսին ծնվել է Մեխիկոյում։ Նրա հայրը մեքսիկացի է, իսկ մայրը՝ կուբացի, ով Ֆիդել Կաստրոյի կառավարության հաստատումից հետ, լքել էր Կուբան։ Օրսին սցենարիստ և պրոդյուսեր Ջ․ Ռ․ Օրսիի ավագ եղբայրն է։ Օրսին մեծացել է Կանադայում, Տեխասում և Լոս Անջելեսում, որտեղ էլ հանդիպել է իր ապագա ընկեր և սցենարների համահեղինակ՝ Ալեքս Կուրցմանի հետ։ Սովորել է Օսթինի Տեխասյան համալսարանում։ Ամուսնացած է նույնպես սցենարիստ և պրոդյուսեր Մելիսսա Բլեյքի հետ։


== Կարիերա ==
Օրսին աշխատել է Աստղային փոշի, Զորոյի լեգենդը, Առաքելությունն անիրագործելի է 3, Տրանսֆորմերներ և Կովբոյներն ընդդեմ այլմոլորակայինների ֆիլմերում։ Նա Ալեքս Կուրցմանի և Ջեյ Ջեյ Աբրամսի հետ միասին հանդիսանում է «Սահման» գիտաֆանտաստիկ հեռուստասերիալի ստեղծողներից մեկը, նաև խորհրդատու պրոդյուսերը։
2007 թ․-ին The Hollywood Reporter-ը նրան դասեց Հոլիվուդի ամենաազդեցիկ 50 լատինամերիկացիների շարքին։
Օրսին հրավիրված էր «San Diego Comic-Con International» 2010-ին որպես առանձնահատուկ հյուր։


== Ֆիլմագրություն ==
(2005) - Կղզին / The Island (սցենարիստ)
(2005) - Զորոյի լեգենդը / The Legend of Zorro (սցենարիստ)
(2006) - Առաքելությունն անիրագործելի է 3 / Mission։ Impossible III (սցենարիստ)
(2007) - Տրանսֆորմերներ / Transformers (սցենարիստ)
(2008) - Eagle Eye (պրոդյուսեր)
(2009) - Աստղային ճանապարհ / Star Trek (սցենարիստ, գործադիր պրոդյուսեր)
(2009) - Տրանսֆորմերներ։ Ֆոլլենների Վրեժը / Transformers։ Revenge of the Fallen (սցենարիստ)
(2009) - Առաջարկություն / The Proposal (գործադիր պրոդյուսեր)
(2011) - Կովբոյներն ընդդեմ այլմոլորակայինների / Cowboys & Aliens (սցենարիստ, պրոդյուսեր)
(2012) - Մեզ նման մարդիկ / People Like Us (սցենարիստ, պրոդյուսեր)
(2013) - Աստղային ճանապարհ։ Խավարի մեջ / Star Trek Into Darkness (սցենարիստ, պրոդյուսեր)
(2013) - Հիմա դու ինձ տեսնում ես / Now You See Me (պրոդյուսեր)
(2013) - Էնդերի խաղը / Ender's Game (պրոդյուսեր)
(2014) - Նոր Սարդ Մարդը։ Բարձր Լարում / The Amazing Spider-Man 2 (սցենարիստ, գործադիր պրոդյուսեր)
(2014) - Մատադոր (հեռուստասերիալ) / Matador (գործադիր պրոդյուսեր, 1 էպիզոդ, 2014)
(2014) - Կարիճ (հեռուստասերիալ) / Scorpion (գործադիր պրոդյուսեր, 4 էպիզոդ, 2014)
(2014) - Նահանջման ստրատեգիա / Exit Strategy (գործադիր պրոդյուսեր)
(2016) - Մումիա / The Mummy (պրոդյուսեր)
(2016) - Աստղային ճանապարհ 3 / Star Trek 3 (ռեժիսոր, սցենարիստ)
(2018) - Նոր Սարդ Մարդը 3 / The Amazing Spider-Man 3 (սցենարիստ)
(TBA) - 2012: Հոգիների պատերազմը / 2012։ The War for Souls (սցենարիստ, պրոդյուսեր)
(TBA) - Անխղճորեն / Without Remorse (պրոդյուսեր)
(TBA) - Վան Հելսինգ / Van Helsing (սցենարիստ, պրոդյուսեր)
(TBA) - Venom (ռեժսոր, սցենարիստ, պրոդյուսեր)
(TBA) - Գործադիր կոմիտե / Secret Cabinet (գործադիր պրոդյուսեր)
(TBA) - Նոր Սարդ Մարդը 4 / The Amazing Spider-Man 4 (գործադիր պրոդյուսեր)


== Ծանոթագրություններ ==
Արիսման

Արիսման, գյուղակ արևմտյան Հայաստանում, Էրզրումի նահանգի Սպեր գավառում, Արդվին քաղաքից հարավ-արևմուտք, Ճորոխ գետի ձախակողմյան վտակի Փարխալ գետի միջին հոսանքի շրջանում, լեռնային անտառապատ վայրում։


== Ծանոթագրություններ ==
Կարեն Ջոյ Ֆաուլեր

Կարեն Ջոյ Ֆաուլեր (անգլ.՝ Karen Joy Fowler, փետրվարի 7, 1950(1950-02-07), Բլումինգտոն, Ինդիանա, ԱՄՆ),  ամերիկացի գիտական ֆանտաստիկա, ֆենտեզի ժանրի վեպերի հեղինակ է։ Նրա «Ջեյն Օսթինի գրքերի ակումբ» վեպի հիման վրա նկարահանվել է Ջեյն Օսթինի կյանքը ֆիլմը։


== Կենսագրություն ==
Ֆաուլերը ծնվել է Բլումինգտոն քաղաքում, Ինդիանա, որտեղ անցկացրել է կյանքի 11 տարին։ Այնուհետև նրա ընտանիքը տեղափոխվել է Պալո Ալտո, Կալիֆոռնիա նահանգ։
Ֆաուլերը սովորել է Կալիֆոռնիայի Բերկլիի համալսարանում։ Հեղինակավոր մրցանակների մրցանակակիր։ Այժմ ապրում է Կալիֆոռնիա նահանգի Դեյվիս քաղաքում։


== Մրցանակներ և պարգևատրումներ ==
1988 թվական՝ Ֆենտեզիի համաշխարհային մրցանակ
2004 թվական՝ մրցանակ Նեբյուլա
2008 թվական՝ մրցանակ Նեբյուլա
2009 թվական՝ Շերլի Ջեքսոնի մրցանակ
2010 թվական՝ Ֆենտեզիի համաշխարհային մրցանակ
2014 Ամերիկյան գրական մրցանակ՝ Պեն Ֆոլկներ


== Ծանոթագրություններ ==


== Արտաքին հղումներ ==
Պաշտոնական կայք
Մոնտեբրունո

Մոնտեբրունո (իտալերեն՝ Montebruno), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 248 մարդ (2008 թվականի տվյալներով)։ Բնակչության խտությունը՝ 14 մարդ/կմ²։ Տարածքը՝ 18 կմ²։ Փոստային ինդեքս՝ 16025։ Հեռախոսային կոդ՝  010։
Բնակավայրի հովանավորն է հանդիսանում Սուրբ Ասունտա է դի Վերգինե Մարիան։
Կոմունայում սեպտեմբերի 8-ին հատուկ տոնում են Սուրբ Աստվածածնի Սուրբ Ծնունդը, ինչպես նաև Սուրբ Աստվածածնի Վերափոխումը։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար՝ 010 95181
Էլեկտրոնային փոստ՝ info@comunemontebruno.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գլեսոր

Գլեսոր, գյուղակ Արևմտյան Հայաստանում, Վանի վիլայեթի Շատախի գավառակում։ Գտնվում էր Վանա լճից հարավ։


== Բնակչություն ==
1850-ական թվականներին ուներ 3 տուն՝ 19 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լուսարձակ (թերթ, Կահիրե)

Անվան այլ կիրառումների համար տե՛ս՝ Լուսարձակ (այլ կիրառումներ)«Լուսարձակ», հասարակական ու քաղաքական շաբաթաթերթ։ Լույս է տեսել 1926-1928 թթ.-ին, Կահիրեում։ Արտոնատեր՝ Ս. Միսաելյան։ Ունեցել է հնչակյան ուղղվածություն։ Լուսաբանել է Եգիպտոսի և Մերձավոր Արևելքի հայ գաղթօջախների ազգային, քաղաքական կյանքը, հասարակական կազմակերպությունների աշխատանքը։ 
Որոշակի տեղ է հատկացրել Խորհրդային Հայաստանի տնտեսական ու մշակութային անցուդարձին, ակտիվ մասնակցել է Լենինականում (այժմ՝ Գյումրի) երկրաշարժից տուժածներին օգնություն կազմակերպելու գործին։ Նշել է հայկական դպրոցների դերը հայապահպանության հարցում, տպագրել ծավալուն հոդվածաշար Եգիպտոսի ազգային վարժարանների պատմության մասին։ 
Ունեցել է բժշկական բաժին, ծանոթացրել առանձին հիվանդությունների ախտանշաններին ու բուժման ուղիներին։ Տպագրել է մարզական լուրեր, թերթոններ։
Գլուբոչոկ (գյուղ, Նովոուշիցկի շրջան)

Անվան այլ կիրառումների համար տե՛ս՝ ԳլուբոչոկԳլուբոչոկ (ուկրաիներեն՝ Глибочок), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Գլուբոչոկ գյուղում բնակվում էր 487 մարդ։ Բնակավայրը զբաղեցնում է 2243 կմ² տարածք։ Բնակչության խտությունը կազմում էր 217,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստել դել Մոնտե (կոմունա)

Կաստել դել Մոնտե (իտալերեն՝ Castel del Monte), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 480 մարդ (2005 թվականի տվյալներով)։ Խտությունը՝ 8 մարդ/կմ²։ Տարածքը՝ 58 կմ²։ Էլեկտրոնային փոստ` 67030։ Հեռախոսային կոդ` 0864։
Բնակավայրի հովանավորող սուրբն է Դոնաթը Արեցոյից։ Տոնը միշտ նշում են Օգոստոսի 3-ին


== Ժողովրդագրություն ==
Բնակչության թվաքանակի փոփոխությունները.

-->


== Կապի տվյալներ ==
Հեռախոսահամար՝ 0862 938137


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գյունեյ Բաշի (լեռ, Արսիան)

Անվան այլ կիրառումների համար տե՛ս՝ Գյունեյ Բաշի (այլ կիրառումներ)Գյունեյ Բաշի, լեռ Արսիանի լեռնաշղթայում, Փոցխով գետի աջ կողմում, Ախալցխա քաղաքից մոտ 20 կմ հարավ-արևմուտք։


== Ծանոթագրություններ ==
Լենինսկայա Սլոբոդա (գյուղ, Մուրովանիե Կուրիլովցիի շրջան)

Լենինսկայա Սլոբոդա (ուկրաիներեն՝ Ленінська Слобода), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1967 թվականին։
2001 թվականի տվյալներով Լենինսկայա Սլոբոդա գյուղում բնակվում էր 27 մարդ։ Բնակավայրը զբաղեցնում է 0,186 կմ² տարածք։ Բնակչության խտությունը կազմում էր 145,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տավրոսյան լեռնահամակարգ

Անվան այլ կիրառումների համար տե՛ս՝ Տավրոս (այլ կիրառումներ)Տավրոս (Տորոս, Toros’lar), լեռնային համակարգ Փոքրասիական բարձրավանդակի հարավում և Հայկական լեռնաշխարհում (Թուրքիայի տարածքում)։ Սկսվում է Եգեյան ծովի հարավարևելյան ափից, մի քանի ճյուղով փնջաձև տարածվում մինչև Զագրոսի լեռնաշղթան։ Երկարությունը ավելի քան 1250 կմ է, լայնությունը՝ 50–325 կմ, առավելագույն բարձրությունը՝ 3726 մ (Դեմիր կազըկ լեռ, Կենտրոնական Տավրոսում)։ Առանձնանում են Արևմտյան Տավրոս, Կենտրոնական Տավրոս, Հայկական Տավրոս, Հյուսիսային Հայկական Տավրոս, Ներքին Տավրոս լեռնային համակարգերը։ Նշված համակարգերն ու դրանցից անջատվող լեռնաբազուկներն ունեն երկրաբանական կառուցվածքի և մորֆոստրուկտուրաների ընդհանուր և բնորոշ գծեր, բաղկացած են կավճի և պալեոգենի ծալքավոր ու բեկորազատված կրաքարամերգելային և ավազաքարային շերտախմբերից և դրանց մետամորֆացված տարատեսակներից՝ բյուրեղային թերթաքարերից, մարմարներից, ինչպես նաե այդ շերտախմբերի մեջ մխրճված գերհիմքային ներժայթուկներից (օձաքարեր, դունիտներ են)։ Ալպյան ծալքավորման վերին փուլերում վերակենդանացած խորքային բեկվածքներն ու երիտասարդ խզվածքները Տավրոսում առաջացրել են բեկորային լեռներին հատուկ մորֆոլոգիա։ Լեռնային գոտիների և բազուկների խզումնաաստիճանավոր, մեծ մասամբ զառիթափ լանջերին զուգահեռ ձևավորվում են բազմաթիվ իջվածքային միջլեռնային գոգավորություններ, որոնցով անցնում են Սեյհան, Ջեյհան, Կզըլ-Իրմակ, Եփրատ և այլ գետեր։ Տավրոսի համակարգին բնորոշ են նորագույն տեկտոնական շարժումներ։ Դրանք առավել ակտիվանում են խորքային բեկվածքների և երիտասարդ խզումների հպման կարերում, որտեղ կազմավորվել են Տուզլա, Անթաքյա, Մալաթիա, Ճապաղջուր, Մուշ, Վան, Երզնկա, Էրզրում, Խնուս, Բասեն և այլ իջվածքային գոգահովիտները։ Դրանք Փոքրասիական և Հայկական լեռնաշխարհի երկրաշարժերի հիմնական օջախներն են։ Տավրոսում լավ է արտահայտված բարձունքային գոտիականությունը։ Հարավում լանջերը կտրուկ զառիվեր են (տարեկան տեղումները 1000-3000), մինչև 800–1000 մ բարձրությունները ծածկված են մակվիսով, ավելի բարձր՝ կաղնու, նոճու, վերին գոտում (2200–2400 մ բարձրությունները)՝ սոճու, եղևնու, լիբանանի մայրու ծառատեսակներով, անտառի վերին սահմանում գիհու թփուտներ ու մարգագետիններ են։ Հյուսիսում համեմատաբար զառիվար լանջերին (տարեկան տեղումները՝ 300–400 մմ) տիրապետում է տափաստանային բուսականությունը։ Արևելյան մասում լեռնային տափաստաններ ու կիսաանապատներ են։